[image: ]

[bookmark: _Hlk117864689]

ВЪПРОСИ И ОТГОВОРИ ПО ПРОЦЕДУРА ЧРЕЗ ДИРЕКТНО ПРЕДОСТАВЯНЕ НА СРЕДСТВА НА КОНКРЕТНИ КРАЙНИ ПОЛУЧАТЕЛИ ЗА ИЗПЪЛНЕНИЕ НА ИНВЕСТИЦИИ ПО МЕХАНИЗМА ЗА ВЪЗСТАНОВЯВАНЕ И УСТОЙЧИВОСТ
BG-RRP-1.014 „ИЗГРАЖДАНЕ НА ЦЕНТРОВЕ ЗА ВИСОКИ ПОСТИЖЕНИЯ В ПРОФЕСИОНАЛНОТО ОБРАЗОВАНИЕ И ОБУЧЕНИЕ“
към 27.06.2023 г.
ВЪПРОС 1 от 18.04.2023 г. (постъпил чрез ИСУН 2020):
Здравейте,
Във връзка с отворена процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.014 „ИЗГРАЖДАНЕ НА ЦЕНТРОВЕ ЗА ВИСОКИ ПОСТИЖЕНИЯ В ПРОФЕСИОНАЛНОТО ОБРАЗОВАНИЕ И ОБУЧЕНИЕ“ моля за Вашите разяснения по отношение на следното:
1)	На стр. 5 от Поканата за участие, т. 3.1. Допустими партньори, е записано следното изискване: „В случай, че в рамките на Дейност 2 кандидат предвижда строително-монтажни работи, изискващи издаването на разрешение за строеж съгласно Закона за устройство на територията (ЗУТ) и недвижимият имот е публична общинска/държавна собственост и не е предоставен за управление на съответното училище-кандидат, в предложението за изпълнение на инвестиция следва задължително да бъде включена като партньор съответната община-собственик/с права за управление на имота.“
В тази връзка, допустимо ли е да не бъде включена в партньорство общината ако в рамките на Дейност 2 кандидатът предвижда строително-монтажни работи, изискващи издаването на разрешение за строеж съгласно Закона за устройство на територията (ЗУТ), и недвижимият имот е публична общинска/държавна собственост, но е предоставен за управление на съответното училище-кандидат?
2)	На стр. 14 от Поканата за участие, e записано следното: „В случай на строителни интервенции в цялата сграда, вкл. пристрояване/надстрояване и/или ново строителство, в рамките на Дейност 2 по настоящата процедура са допустими СМР дейности за изграждане/надграждане на STEM среда. С цел избягване на повторни инвестиции за СМР на STEM среда в училища, които получат финансиране по настоящата процедура, се очаква да бъде създадена необходимата инфраструктура за STEM среда като част от цялостната модернизация на сградата. Училищата, финансирани по настоящата процедура, ще имат възможност за подкрепа за оборудване в рамките на предстоящата процедура BG-RRP-1.015 „Училищна STEM среда“, но не и за СМР дейности за STEM среда.“
В тази връзка, ако гимназията предвижда изграждане на STEM център в сграда, за която по настоящата процедура е предвиденo единствено оборудване на някои кабинети, но не и строителни интервенции в цялата сграда, то допустимо ли ще бъде в рамките на предстоящата процедура BG-RRP-1.015 „Училищна STEM среда“ да бъде получено финансиране за СМР дейности и оборудване за изграждане на STEM среда в сградата на гимназията?
Коментар: На стр. 6, бележка 5 под линия: „Предстои да бъде обявена отделна процедура BG-RRP-1.015 „Училищна STEM среда“, която ще финансира изграждането на STEM среда във всички държавни и общински училища на територията на страната (СМР+оборудване). В рамките на Дейност 1 по настоящата процедура са предвидени СМР дейности за изграждане/надграждане на STEM среда с цел избягване на повторни инвестиции за СМР в училища, които бъдат одобрени за финансиране за цялостно обновяване на облика на цялата сграда по настоящата процедура, т.е. в тези училища се очаква да бъде създадена необходимата инфраструктура за STEM среда като част от цялостната модернизация на сградата. Училищата, финансирани за цялостно обновяване на облика на цялата сграда по настоящата процедура, ще имат възможност за подкрепа за оборудване в рамките на процедура BG-RRP-1.015 „Училищна STEM среда“, но не и за СМР дейности. Всички останали държавни и общински училища, които не получат финансиране за цялостно обновяване на облика на цялата сграда по настоящата процедура, се предвижда да получат финансиране за СМР дейности и оборудване за изграждане/надграждане на STEM среда в рамките на предстоящата процедура BG-RRP-1.015 „Училищна STEM среда“., е допусната техническа грешка – вместо „Дейност 1“ би следвало да се чете „Дейност 2“.
ОТГОВОР:
1. Съгласно т. 3.1. „Допустими партньори“ от Поканата за участие в процедурата:
„В случай, че в рамките на Дейност 2 кандидат предвижда строително-монтажни работи, изискващи издаването на разрешение за строеж съгласно Закона за устройство на територията (ЗУТ) и недвижимият имот е публична общинска/държавна собственост и не е предоставен за управление на съответното училище-кандидат, в предложението за изпълнение на инвестиция следва задължително да бъде включена като партньор съответната община-собственик/с права за управление на имота. 
За кандидати общински професионални гимназии е допустимо включването на партньор съответната община, независимо от горепосоченото изискване. 
Не е допустимо включването на други партньори в предложенията за изпълнение на инвестиции извън горепосочените случаи.”
В тази връзка, ако в рамките на Дейност 2 кандидатът предвижда строително-монтажни работи, изискващи издаването на разрешение за строеж, при условията и по реда на Закона за устройство на територията (ЗУТ), за недвижимият имот публична общинска собственост, който е предоставен за управление на училището-кандидат, преценка на училището-кандидат е дали да включи съответната община като партньор или не.
В случай на планирано пристрояване, надстрояване и/или ново строителство в рамките на Дейност 2, препоръчваме да обсъдите със собственика на недвижимия имот въпроса за включването на съответната община като партньор в предложението за изпълнение на инвестиция. 
2. Съгласно т. 11. „Дейности, допустими за финансиране“ от Поканата за участие в процедурата, в рамките на Дейност 2 Ремонт/основен ремонт, реконструкция, основно обновяване на сгради, помещения, работилници и лаборатории на училищна образователна среда, вкл. пристрояване, надстрояване и/или ново строителство за изграждане на ЦВП в ПОО е допустимо извършване както на ремонт на отделни помещения, така и основен ремонт, основно обновяване, реконструкция на отделни помещения/на цялата училищна/и сграда/и, както и пристрояване, надстрояване и/или ново строителство за изграждане на ЦВП в ПОО, включително прилежащата дворна площ в прилежащия урегулиран поземлен имот. Дейност 2 е задължителна.
В случай че по процедура BG-RRP-1.014 „Изграждане на центрове за високи постижения в професионалното образование и обучение“ се предвиждат СМР в цялата сграда или ново строителство на сграда, тогава СМР за изграждане на STEM центъра следва да бъдат включени в същата процедура. В случай, че по настоящата процедура, кандидат не предвижда СМР в цялата сграда или ново строителство на сграда, то е допустимо СМР дейности за изграждане на STEM среда да бъдат включени по процедура BG-RRP-1.015 „Училищна STEM среда“, по преценка на училището-кандидат. В случай че сградата/помещенията, обект на СМР по процедура BG-RRP-1.014 „Изграждане на центрове за високи постижения в професионалното образование и обучение“ е различна от сградата/помещенията, обект на СМР по процедура BG-RRP-1.015 „Училищна STEM среда“, тогава СМР за изграждане на STEM центъра следва да се предвидят в рамките на процедура BG-RRP-1.015 „Училищна STEM среда“.
Обръщаме внимание, че в рамките на настоящата процедура оборудване/обзавеждане на STEM среда (вкл. ВОСКС) е недопустимо и ще бъде финансирано единствено в рамките на процедура BG-RRP-1.015 „Училищна STEM среда“. 
Във връзка с получения коментар, на стр. 6, бележка 5 от Поканата за участие в процедура следва да се чете:
5 Предстои да бъде обявена отделна процедура BG-RRP-1.015 „Училищна STEM среда“, която ще финансира изграждането на STEM среда във всички държавни и общински училища на територията на страната (СМР+оборудване). В рамките на Дейност 2 по настоящата процедура са предвидени СМР дейности за изграждане/надграждане на STEM среда с цел избягване на повторни инвестиции за СМР в училища, които бъдат одобрени за финансиране за цялостно обновяване на облика на цялата сграда по настоящата процедура, т.е. в тези училища се очаква да бъде създадена необходимата инфраструктура за STEM среда като част от цялостната модернизация на сградата. Училищата, финансирани за цялостно обновяване на облика на цялата сграда по настоящата процедура, ще имат възможност за подкрепа за оборудване в рамките на процедура BG-RRP-1.015 „Училищна STEM среда“, но не и за СМР дейности. Всички останали държавни и общински училища, които не получат финансиране за цялостно обновяване на облика на цялата сграда по настоящата процедура, се предвижда да получат финансиране за СМР дейности и оборудване за изграждане/надграждане на STEM среда в рамките на предстоящата процедура BG-RRP-1.015 „Училищна STEM среда“.



ВЪПРОС 2 от 05.05.2023 г. (постъпил чрез ИСУН 2020):
Здравейте,
Във връзка с отворена процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.014 „ИЗГРАЖДАНЕ НА ЦЕНТРОВЕ ЗА ВИСОКИ ПОСТИЖЕНИЯ В ПРОФЕСИОНАЛНОТО ОБРАЗОВАНИЕ И ОБУЧЕНИЕ“ моля за Вашите разяснения по отношение на следното:
В случай, че не се предвиждат интервенции в цялата сграда на училището, а само ремонт и обновяване на отделни помещения, задължително ли е да бъде осигурен достъп на лица с увреждания до всички части на сградата?
ОТГОВОР:
В случай, че в рамките на Дейност 2 не се предвиждат интервенции в цялата сграда, вкл. пристрояване/надстрояване, а се предвижда ремонт на отделни помещения, то Дейност 2 по отношение на тези помещения следва да съответства на действащата нормативна и подзаконова уредба, включително Наредба № РД-02-20-2 от 26.01.2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията (издадена от министъра на регионалното развитие и благоустройството).

ВЪПРОС 3 от 15.05.2023 г. (постъпил чрез ИСУН 2020):
Здравейте, 
във връзка с процедура "Изграждане на центрове за високи постижения в професионалното образование и обучение", кандидатите трябва да приложат Проучвания в интернет за стоки и/или оферти за доставки с предложени цени от доставчика на стоката от минимум два източника за доказване на планираните разходи за всеки вид оборудване/обзавеждане, планирано в Остойностения списък с оборудване/обзавеждане (Приложение II към Поканата).
Възможно ли е да уточните как трябва да бъдат заложени разходите в бюджета на проекта – да бъде взета предвид по-ниската цена за съответното оборудване/обзаваждане от двете проучвания/оферти, или разходът да бъде определен като средноаритметична стойност от двете оферти/проучвания  ?
Благодаря Ви предварително!
С уважение
ОТГОВОР:
Съгласно Поканата за участие в процедура за всеки вид оборудване/обзавеждане, планирано в Остойностения списък с оборудването/обзавеждане (Приложение II към Поканата), кандидатът задължително следва да докаже осъществени проучвания в интернет за цени на стоки от минимум два източника за доказване на планиран разход, които да удостоверяват съответствието на планираните разходи с пазарните цени за съответния вид доставка. В допълнение, остойностяването на активите в бюджета на проекта представлява прогноза, която е отговорност и преценка на кандидата, стига да бъде доказано спазването на изискването на Поканата за участие в процедура, тази прогноза да е  съобразена „с пазарните цени за съответния вид доставка“. Представените оферти/проучвания/линкове имат за цел да покажат референтни стойности, които в зависимост от случая, може да са максимални/минимални или средни, но при всички случаи са обосноваващи прогнозната стойност на актива. Референтните стойности от проучването не следва да се приемат от кандидатите като налагащи конкретна стойност, която следва да бъде бюджетирана. Бюджетирането на разходи, надвишаващи референтните стойности, не би могло да се приеме за пазарно обоснована прогноза. Това обстоятелство не променя задължението на кандидата, изпълнението на дейностите за СМР/закупуване на оборудване/обзавеждане да бъде възлагано на външни изпълнители чрез провеждане на обществени поръчки по пазарни цени, при спазване на условията за състезателност, прозрачност, недискриминационност и безусловност на обществените поръчки, определени в т. 89 - т. 96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01) и в съответствие с действащото законодателство в областта на обществените поръчки.

ВЪПРОС 4 от 15.05.2023 г. (постъпил чрез ИСУН 2020):
Здравейте,
Във връзка с отворена процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.014 „ИЗГРАЖДАНЕ НА ЦЕНТРОВЕ ЗА ВИСОКИ ПОСТИЖЕНИЯ В ПРОФЕСИОНАЛНОТО ОБРАЗОВАНИЕ И ОБУЧЕНИЕ“ моля за Вашите разяснения по отношение на следното:
В Поканата за участие, т. 12. Категории разходи като допустими преки разходи са посочени разходи за дълготрайни активи, в т.ч. 1.1. Разходи за доставка и монтаж на оборудване/обзавеждане. Предвиденото от кандидата оборудване и обзавеждане е необходимо за функционирането на Център за високи постижения в ПОО и провеждане на обучение по професионална подготовка в училищното образование на високо ниво, както и съответства на професионалните направления, в които училището предоставя обучение на ученици по професии от Списъка на професиите за професионално образование и обучение. В този смисъл допустими ли са разходи за специализирана апаратура, съвременни високотехнологични уреди, например инверторен електрожен, соларна маска за заваряване, електрическа ударна бормашина, електрически ъглошлайф и други, ако стойността на всеки един от тези активи e под прага на същественост на ДМА? Допустими ли са разходи за обзавеждане – маси, столове, шкафове, бюра, библиотеки и други, ако стойността на всеки от тези активи e под прага на същественост на ДМА? Допустимо ли е да бъде заведен актив в процес на изграждане - ЦВП, в чиято стойност да бъдат включени разходите по обзавеждане и оборудване?
Благодаря Ви предварително за отделеното време!
ОТГОВОР:
Съгласно 12. „Категории разходи“ от Поканата за участие в процедура, сред видовете разходи, които се финансират по процедурата са:
„I. Разходи за дълготрайни активи
1. Разходи за оборудване /обзавеждане
1.1. Разходи за доставка и монтаж на оборудване/обзавеждане
В бюджетен ред 1.1 кандидатът посочва общата стойност на разходите за оборудване (вкл. апаратура, съвременни високотехнологични уреди, нематериални активи (софтуер), необходими за функционирането на предвиденото оборудване/апаратура/уреди в ЦВП) и обзавеждане, необходими за изграждането на ЦВП в ПОО.“
В тази връзка по процедурата е допустимо закупуване на оборудване/обзавеждане, необходимо за изграждането и функционирането на ЦВП в ПОО, без ограничение в размера на неговата стойност – дали е над или под прага на същественост на ДМА.  Планираните за закупуване активи са изцяло по преценка на кандидата, като той трябва да обоснове необходимостта от закупуване на планираното оборудване/обзавеждане, както и съответствието му с професионалното/ите направление/я, в което/които училището предоставя обучение по професии от Списъка на професиите за ПОО и за което/които в училището ще се изгради Център за високи постижения в ПОО за провеждане на обучение по професионална подготовка на ученици на високо ниво в секция 10. „Допълнителна информация необходима за оценка на проектното предложение“ от Формуляра за кандидатстване.
По отношение въпрос „Допустимо ли е да бъде заведен актив в процес на изграждане - ЦВП, в чиято стойност да бъдат включени разходите по обзавеждане и оборудване?“ – същият е неясен. Моля задайте въпроса отново по-конкретно.

[bookmark: _Hlk136876980]ВЪПРОС 5 от 02.06.2023 г. (постъпил чрез ИСУН 2020):
Уважаеми дами и господа,
Във връзка с ПОКАНА за участие в процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.014 „ИЗГРАЖДАНЕ НА ЦЕНТРОВЕ ЗА ВИСОКИ ПОСТИЖЕНИЯ В ПРОФЕСИОНАЛНОТО ОБРАЗОВАНИЕ И ОБУЧЕНИЕ“, съгласно стр. 12, от Поканата е записано:
Дейност 2: Ремонт/основен ремонт, реконструкция, основно обновяване на сгради, помещения, работилници и лаборатории на училищна образователна среда, вкл. пристрояване, надстрояване и/или ново строителство за изграждане на ЦВП в ПОО.
Дейност 2 е задължителна.
Допустимо е извършване както на ремонт на отделни помещения, така и основен ремонт, основно обновяване, реконструкция на отделни помещения/на цялата училищна/и сграда/и, както и пристрояване, надстрояване и/или ново строителство за изграждане на ЦВП в ПОО, включително прилежащата дворна площ в прилежащия урегулиран поземлен имот.
В тази връзка, допустимо ли е Дейност 2 да вкл.: извършване на ремонт на отделни помещения в училищната сграда за изграждане на център за високи постижения и дейности за облагородяване на прилежащата дворна площ в прилежащия урегулиран поземлен имот? 
В случай, че да – какви интервенции са допустими по прилежащата дворна площ към училището? 
Къде следва да са обособени/описани предвидените интервенции по дворното място - в отделно КСС с обяснителна записка?
ОТГОВОР:
1. Като част от строително-монтажните дейности (СМР) за изграждане на центрове за високи постижения в професионалното образование и обучение, по процедурата се финансират СМР, включително за ремонт на отделни помещения и за оформяне на свободната дворна площ, в прилежащия урегулиран поземлен имот. Преценка на кандидата е какви видове СМР да включи в предложението си за изпълнение на инвестиция, за изграждане на ЦВП в ПОО, отчитайки потребностите на училището.
Обръщаме внимание, че съгласно Поканата за участие в процедура, в секция 4 „План за изпълнение/Дейности по проекта“ от Формуляра за кандидатстване следва ясно да бъдат описани помещенията, в които ще се изгради ЦВП в ПОО и в които ще се постави/монтира закупеното по процедурата оборудване/обзавеждане.
2. Кандидатът следва да опише в секция 4 „План за изпълнение/Дейности по проекта“ от Формуляра за кандидатстване, поле „Описание“ и поле „Начин на изпълнение“ конкретно и ясно какво включва съответната дейност, предвидена за изпълнение по проекта. В поле „Резултат“ се описват очакваните конкретни резултати от изпълнението на планираната дейност. Детайлна информация относно документацията, която конкретните крайни получатели следва да представят на етапа на кандидатстване, в зависимост от планираните интервенции и проектната готовност на предложенията, се съдържа в т. 11. „Дейности, допустими за финансиране“ и т. 18. „Списък на документите, които се подават на етап кандидатстване“. 

ВЪПРОС 6 от 03.06.2023 г. (постъпил чрез ИСУН 2020):
Здравейте,
Във връзка с отворена процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.014 „ИЗГРАЖДАНЕ НА ЦЕНТРОВЕ ЗА ВИСОКИ ПОСТИЖЕНИЯ В ПРОФЕСИОНАЛНОТО ОБРАЗОВАНИЕ И ОБУЧЕНИЕ“ моля за Вашите разяснения по отношение на следното:
1.	В т. 29 от Методиката (Приложение Х) е записано следното: „Кандидатът и партньорът (когато е приложимо) разполагат с необходимия административен, финансов и оперативен капацитет, който гарантира успешното изпълнение на дейностите по предложението за изпълнение на инвестиция. Административен капацитет – екипът за изпълнение на предложението за изпълнение на инвестиция е съобразен със спецификата и обема на заложените дейности  по предложението за изпълнение на инвестиция. Екипът за изпълнение трябва да включва минимум ръководител.“
Правилно ли е разбирането, че е възможно екипът за изпълнение да бъде както сформиран от експерти от образователната институция, така и от външни експерти? Възможно ли е дейностите по организация и управление да бъдат изцяло и/или частично възложени на външен изпълнител, който да осигури необходимата експертиза съобразно спецификата и обема на заложените дейности? 
[bookmark: _Hlk136941301]2.	Разходите за организация и управление, вкл. за информация, комуникация и публичност, се планират в размер на 1% от преките разходи без ДДС по проекта. Разходите за невъзстановим ДДС за непреките разходи могат да се финансират по настоящата процедура като част от общата стойност на разхода.
Правилно ли е разбирането, че в рамките на ограничението от 1% от преките разходи без ДДС по проекта кандидатът може да планира непреките разходи, както и разходите за невъзстановим ДДС за непреките разходи и сборът от двата разхода (за ДДС и за организация и управление) на бюджетния ред 3.1. трябва да са на обща стойност от 1 % от преките разходи без ДДС по проекта?
3.	За Професионално направление  „РАСТЕНИЕВЪДСТВО И ЖИВОТНОВЪДСТВО“ е предвидено закупуване на микроскоп и комплекти микроскопски препарати за обучение. Микроскопският препарат е неизменна част от микробиологичната диагностика и позволява изучаването на строежа и функционалните промени при растенията и животните.
В този смисъл допустимо ли е закупуването на различни комплекти микроскопски препарати в рамките на Дейност 1: Доставка и монтаж на оборудване и обзавеждане за изграждане на ЦВП в ПОО за обезпечаване работата на предвидения за закупуване микроскоп?
Благодаря Ви предварително за отделеното време!
ОТГОВОР:
1. В Поканата за участие в процедура няма посочени конкретни изисквания и/или ограничения по отношение на начина на наемане на лица за изпълнение на дейностите за организация и управление на проекта. Преценка на кандидата е дали и каква част от непреките разходи да възложи на външен изпълнител. Въпреки това отговорност на кандидата е да спазва разпоредбите на националното законодателство при изпълнението на инвестициите по НПВУ, вкл. Постановление № 157 от 7 юли 2022 година за определяне на органите и структурите, отговорни за изпълнението на Плана за възстановяване и устойчивост на Република България, и на техните основни функции. В допълнение, кандидатът следва да представи информацията за екипа в поле „Административен, финансов и оперативен капацитет“ от секция 10 „Допълнителна информация необходима за оценка на проектното предложение“ от Формуляра за кандидатстване, от която да е видно, че екипът за изпълнение на предложението за изпълнение на инвестиция е съобразен със спецификата и обема на заложените дейности по предложението за изпълнение на инвестиция.
2. В секция 7 „Бюджет (в лева)“, колона „БФП“, подколона „ЕС“ на Формуляра за кандидатстване се въвеждат разходите без ДДС. В тази връзка разходите в бюджетен ред 3.1. Разходи за организация и управление (вкл. за информация, комуникация и публичност) колона „БФП“, подколона „ЕС“ следва да се планират в размер на 1% от преките разходи без ДДС по предложението, т.е. 1% от сумата на бюджетен ред 1.1. Разходи за доставка и монтаж на оборудване/обзавеждане, подколона „ЕС“ и бюджетен ред 2.1. Разходи за СМР, подколона „ЕС“. 
В случай, когато ДДС е невъзстановим за кандидата/партньора, то стойността се посочва в подколона „Невъзстановим ДДС“ на съответния бюджетен ред, във Вашия случай – в бюджетен ред 3.1. Разходи за организация и управление (вкл. за информация, комуникация и публичност). В този случай, в поле „Невъзстановим Данък върху добавената стойност“ от секция 10. „Допълнителна информация необходима за оценка на проектното предложение“, кандидатът следва да посочи на каква част от заложените разходи в бюджетен ред 3.1. планира невъзстановимо ДДС.
3. Моля вижте отговора на въпрос 4. 

ВЪПРОС 7 от 05.06.2023 г. (постъпил чрез ИСУН 2020):
Здравейте, предвиждаме изграждане, ново строителство на четири работилници, учителска стая и канцелария. Пърият ми въпрос е мебелите и оборудването за общите помещения към кое ПН да ги посоча? Имам потвърждение от МОН за три ПН, за които и ще кандидатстваме. 
Имаме закупена SNS машина /фреза ЦПУ/ на HAAS - MINI MILL, както и струг ЦПУ на Райс ООД, Пазарджик. По проекта искаме да си купим симуллатор, MINI MILL -поз.9/11/13, MINI MILL -стружкотранспортьор за машината на HAAS, както и Окомплектовка струг RAIS. Вторият ми въпрос е - оборудването е специфично и ще върши работа само произведено от съответните фирми, дори и да предложа оферта на подобна техника тя няма да е изпълнима, как да процедирам с офертите в случая? Благодаря.
ОТГОВОР:
1. Съгласно т. 11. „Дейности, допустими за финансиране“ от Поканата за участие в процедура:
„Планираното за закупуване, доставка и монтаж оборудване (вкл. апаратура, съвременни високотехнологични уреди, нематериални активи (софтуер), необходими за функционирането на предвиденото оборудване/апаратура/уреди в ЦВП) и обзавеждане трябва да е необходимо за функционирането на Център за високи постижения в ПОО и провеждане на обучение по професионална подготовка в училищното образование на високо ниво, както и да съответства на професионалното/ите направление/я, в което/които училището предоставя обучение на ученици по професии от Списъка на професиите за професионално образование и обучение. Планираното за закупуване оборудване (вкл. апаратура, съвременни уреди, нематериални активи (софтуер)) и обзавеждане следва да бъде включено в Остойностен списък с оборудване/обзавеждане (Приложение II към Поканата). …
Кандидатът трябва да обоснове необходимостта от закупуване на планираното оборудване/обзавеждане, както и съответствието му с професионалното/ите направление/я, в което/които училището предоставя обучение по професии от Списъка на професиите за ПОО и за което/които в училището ще се изгради Център за високи постижения в ПОО за провеждане на обучение по професионална подготовка на ученици на високо ниво в секция 10. Допълнителна информация необходима за оценка на проектното предложение от Формуляра за кандидатстване.“
2. Моля вижте отговора на въпрос 3. 

ВЪПРОС 8 от 07.06.2023 г. (постъпил чрез ИСУН 2020):
ПГСАГ "Пеньо Пенев"-Русе е регистрирана по ДДС. Разяснете дали ДДС е допустим разход по проекта?
ОТГОВОР:
 Съгласно т. 12. „Категории разходи“ от Поканата за участие в процедура 
„Разходите за невъзстановим ДДС за преките разходи за оборудване/обзавеждане, за СМР, както и за непреките разходи могат да се финансират по настоящата процедура и представляват национално съфинансиране. Тези разходи се включват в секция 7 „Бюджет“ от Формуляра за кандидатстване, в колона „БФП“, подколона „Невъзстановим ДДС“ на съответния бюджетен ред като част от общата стойност на разхода за оборудване/обзавеждане, съответно разхода за СМР и разхода за организация и управление (вкл. за информация, комуникация и публичност) и се възстановяват на конкретните крайни получатели със средства от държавния бюджет.“
Обръщаме внимание, че съгласно т. 12. „Категории разходи“ от Поканата за участие в процедура, сред видовете разходи, които не могат да се финансират по настоящата процедура са:
„• разходи за ДДС, за които крайният получател/партньорът може да упражни правото на данъчен кредит по реда на ЗДДС;“

ВЪПРОС 9 от 07.06.2023 г. (постъпил чрез ИСУН 2020):
Въпрос 1: Съгласно т. 13 от Покана за участие в процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.014 „Изграждане на центрове за високи постижения в професионалното образование и обучение“ „ - до края на третото тримесечие на 2023 г. крайният получател (или партньорът, когато е приложимо) следва да е сключил договора с изпълнител по обществената поръчка за инженеринг на сградите, обект на интервенция (за предложения, за които на етапа на кандидатстване няма разработен работен/технически проект в пълна проектна готовност (вкл. разрешение за строеж)) или да е сключил договора за строителство (за предложения, за които на етапа на кандидатстване са доказали пълна степен на проектна готовност (вкл. с разрешение за строеж) или за които интервенциите по Дейност 2 не изискват издаването на разрешение за строеж).“ За да се спази този срок – 30.09.2023 г. е необходимо обществените поръчки да бъдат обявени в периода на кандидатстване, преди сключване на договора за финансиране. Процедурата по избор на изпълнител ще е публично състезание, което ще отнеме приблизително три месеца. В Постановление № 114 на Министерския съвет от 08.06.2022 г. за определяне на детайлни правила за предоставяне на средства на крайни получатели от Механизма за възстановяване и устойчивост (ПМС № 114/2022 г.) са указани сроковете за разглеждане и оценка на предложенията на конкретни крайни получатели, както и сроковете за издаване на решение за предоставяне на средства по Механизма за одобрените предложения и за сключване на договора за финансиране с крайните получатели (чл. 22 – чл. 27 от Постановлението), т. е. най-късно до 30.09.2023 г. ще бъде сключен договор за финансиране.
В решението и обявлението за откриване на обществената поръчка с процедура публично състезание ще бъде посочено, че не е осигурено финансиране и договорът, който ще бъде сключен е договор под условие – чл. 114 от ЗОП. Съгласно този член „Когато при откриване на процедурата не е осигурено финансиране, възложителят посочва това обстоятелство в обявлението или поканата за потвърждаване на интерес, а при процедурите по чл. 18, ал. 1, т. 8 - 10 и 13 - в решението за откриване и предвижда в проекта на договор клауза за отложено изпълнение. В този случай всяка от страните може да поиска прекратяване на договора без предизвестие след изтичане на тримесечен срок от сключването му.“ 
Във връзка с гореизложеното, въпросът е в рамките на три месеца – до 31.12.2023 г. ще бъде ли осигурено реално финансиране, защото съгл. чл. 114 от ЗОП изпълнителят може да поиска прекратяване на договора за строителство, а възложителят ще бъде принуден да обяви нова процедура. 
От описаното по-горе, т.е. липсата на яснота кой договор ще бъде сключен първи (договора за финансиране или договора за обществена поръчка под условие) възниква и следващия въпрос:
[bookmark: _Hlk137051309]Въпрос 2: Кой е първият проектен месец (който се попълва в секция 4. „План за изпълнение / Дейности по проекта“ ) – месецът, който следва сключването на договора за финансиране или месецът, от който ще започне изпълнението на договора за избор на изпълнител по обществената поръчка? И съответно, ако първият проектен месец е този след сключване на договора за обществена поръчка (под условие) и все още не е сключен договор за финансиране, то крайните получатели нямат яснота относно реалната продължителност на дейността – 35, 32 или по-малко месеца (крайният срок е 31.05.2026 г.), както и каква да е минимум първата дейност, която да стартира от първия проектен месец.
ОТГОВОР:
1. Процедура BG-RRP-1.014 „Изграждане на центрове за високи постижения в професионалното образование и обучение“ се реализира чрез процедура на директно предоставяне на средства, като оценяването на предложение за изпълнение на инвестиция се извършва в срок до един месец от крайния срок за подаването му, съгласно чл. 24,  ал. 3 от ПМС № 114 на МС от 8.06.2022 г. за определяне на детайлни правила за предоставяне на средства на крайни получатели от Механизма за възстановяване и устойчивост. В тази връзка конкретният краен получател има възможност да подаде предложението си за изпълнение на инвестиция във всеки един момент, без да изчаква крайния срок за кандидатстване, като оценката ще стартира веднага след подаването му.
В допълнение, съгласно чл. 3. Плащания от образеца на Договор за финансиране по Националния план за възстановяване и устойчивост (Приложение XI към Поканата):
„3.3.	СНД извършва плащания към КП и изготвя платежни нареждания за:  
•	предстоящи плащания по Инвестицията, или
•	възстановяване на вече извършени плащания със собствени средства на КП – бюджетни организации, които са ангажирали временно ресурс.“
Обръщаме внимание, че съгласно чл. 3 Осъществяване на предварителен и последващ контрол на процедури за обществени поръчки от Общите условия при предоставяне на средства от Националния план за възстановяване и устойчивост (Приложение XII към Поканата): 
„При обективна невъзможност след сключване на договор за финансиране с краен получател да се извърши предварителен контрол от страна на СНД поради вече проведена процедура по реда на ЗОП и сключен договор с изпълнител, СНД задължително извършва последващ контрол на процедурата за избор на изпълнител.“
2. При попълване на поле „Месец за стартиране на дейността“ в секция 4. „План за изпълнение/Дейности по проекта“ от Формуляра за кандидатстване, кандидатът посочва в кой проектен месец се предвижда да стартира съответната дейност след сключване на договора за финансиране по настоящата процедура (пример: 1-ви проектен месец).  
Съгласно т. 14. „Минимален и максимален срок за изпълнение на проекта (ако е приложимо)“ от Поканата за участие в процедура:
„Максималната продължителност на изпълнението на инвестицията е 35 месеца, но не по-късно от 31.05.2026 г.“
В допълнение, съгласно Указания на СНД за попълване на електронен формуляр за кандидатстване по процедурата (Приложение IX към Поканата) минимум една дейност следва да стартира от първи проектен месец. Преценка на кандидата е коя от двете задължителни за включване в предложението за изпълнение на инвестиция дейности да стартира от първи проектен месец. 

ВЪПРОС 10 от 12.06.2023 г. (постъпил чрез ИСУН 2020):
Здравейте,
в Приложение № II - Остойностен списък с оборудване/обзавеждане*, което трябва да бъде представено от кандидатите, необходимо ли е в Колона "Наименование на оборудване/обзавеждане" да бъдат посочвани минимални технически характеристики/параметри на оборудването и обзавеждането, или е достатъчно единствено да бъде посочено тяхното наименование?
В случай, че за всяко оборудване/обзавеждане, кандидатът посочи 2-3 бр. минимални технически параметри/функционалности, ще бъде ли възможно след одобрението на проекта, при провеждането на обществените поръчки, в техническите спецификации да бъдат добавени допълнителни минимални технически параметри/изисквания, които не са били първоначално описани от кандидата в Приложение II. Остойностен списък с оборудване/обзавеждане?
Благодаря предварително!
ОТГОВОР:
В колона „B” на Остойностен списък с оборудване/обзавеждане (Приложение II към Поканата) кандидатите следва да посочат наименованието на планираното за закупуване оборудване/обзавеждане, необходимо за функционирането на Център за високи постижения в ПОО и провеждане на обучение по професионална подготовка в училищното образование на високо ниво. Съгласно Поканата за участие в процедурата за всеки вид оборудване/обзавеждане, планирано в Остойностения списък с оборудването/обзавеждане (Приложение II към Поканата), кандидатът задължително следва да докаже осъществени проучвания в интернет за цени на стоки от минимум два източника за доказване на планиран разход, които да удостоверяват съответствието на планираните разходи с пазарните цени за съответния вид доставка. В тази връзка, за да определите единичната цена на оборудването/обзавеждането и за да докажете съответствието й с пазарните цени, следва в колона „B” "Наименование на оборудване/обзавеждане" да посочите параметри на предвиденото оборудване/обзавеждане без да посочватe търговска марка и конкретен модел. В допълнение, моля вижте отговора на въпрос 3. 


ВЪПРОС 11 от 14.06.2023 г. (постъпил чрез ИСУН 2020):
Здравейте,
Във връзка с отворена процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.014 „ИЗГРАЖДАНЕ НА ЦЕНТРОВЕ ЗА ВИСОКИ ПОСТИЖЕНИЯ В ПРОФЕСИОНАЛНОТО ОБРАЗОВАНИЕ И ОБУЧЕНИЕ“ моля за Вашите разяснения по отношение на следното:
1. В Приложение Annex XII на стр.5р точка 3.4 пише: "КП е длъжен да предостави на СНД чрез ИСМ и преди публикуването й документацията за възлагане на обществена поръчка по реда на ЗОП, включително доказателства, че същата не е преминала предварителен контрол от АОП".
Гимназията ни трябва да обявява ЗОП процедури за инженеринг и доставка на оборудване. Бихте ли указали пътя на съгласуване на тези документи.
Благодаря!
ОТГОВОР:
Редът и сроковете за осъществяване на предварителен и последващ контрол от страна на СНД на процедури за обществени поръчки са детайлно описани в чл. 3 от Общите условия при предоставяне на средства от Националния план за възстановяване и устойчивост (Приложение XII към Поканата). Моля обърнете внимание на чл. 3.6 от Общите условия.

ВЪПРОС 12 от 15.06.2023 г. (постъпил чрез ИСУН 2020):
Здравейте, във връзка с процедура чрез директно предоставяне на конкретни крайни получатели BG-RRP-1.014 „Изграждане на центрове за високи постижения в професионалното образование и обучение“ имаме следния въпрос:
1.	Възможна ли е на този етап да бъде променен имейл адреса, асоцииран към съответния профил и какви са стъпките, които трябва да се извършат, за да се реализира промяната?
ОТГОВОР:
Съгласно Указания на СНД за попълване на електронен формуляр за кандидатстване по процедурата (Приложение IX към Поканата):
„Моля, обърнете внимание, че предложението за изпълнение на инвестиция се подава от профил на кандидата, през който впоследствие ще се извършва електронната комуникация със Структурата за наблюдение и докладване (СНД) по време на етап „Оценка на проектно предложение“.  Необходимо е през цялото време на оценителния процес кандидатът да има достъп до този имейл адрес, като на него се получават известия за всички системни съобщения – както за смяна на пароли при необходимост, така и известия за постъпил въпрос по време на оценката.“. 
В тази връзка, в случай че все още не сте подали проектно предложение в ИСУН, бихте могли да създадете нов профил с коректен имейл адрес.

ВЪПРОС 13 от 19.06.2023 г. (постъпил чрез ИСУН 2020):
Съгласно условията на Поканата за участие в процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.014 „ИЗГРАЖДАНЕ НА ЦЕНТРОВЕ ЗА ВИСОКИ ПОСТИЖЕНИЯ В ПРОФЕСИОНАЛНОТО ОБРАЗОВАНИЕ И ОБУЧЕНИЕ“ при реализиране на Дейност 2 следва да се изготви „Работен/технически проект за помещенията/за цялата сграда на образователната институция (в зависимост дали отделни помещения или цялата сграда са обект на интервенция), придружен от подробни количествени сметки по приложимите части и подробна количествено-стойностна сметка (КСС), одобрен по реда на ЗУТ“;
Въпрос 1: Какви цени трябва да се посочат в Количествено-стойностната сметка – пазарни цени или цени по СЕК? Въпросът е породен от проучванията направени със строително-архитектурните фирми и тяхната ясна позиция да работят по осреднени пазарни цени, а не по СЕК.
ОТГОВОР:
Съгласно т. 11 „Дейности, допустими за финансиране“ от Поканата за участие в процедурата: „Изпълнението на дейностите за СМР/закупуване на оборудване/обзавеждане следва да бъде възлагано на външни изпълнители чрез провеждане на обществени поръчки по пазарни цени, при спазване на условията за състезателност, прозрачност, недискриминационност и безусловност на обществените поръчки, определени в т. 89 - т. 96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01). В случай на СМР, изискващи издаването на разрешение за строеж съгласно ЗУТ, дейностите по строителство следва да се възложат от съответния възложител по реда на ЗУТ, кандидат или партньор по предложението за изпълнение на инвестиция.“. 

ВЪПРОС 14 от 20.06.2023 г. (постъпил чрез ИСУН 2020):
Уважаеми дами и господа,
във връзка с публикувана процедура "Изграждане на центрове за високи постижения в професионалното образование и обучение", по НПВУ, моля за следното разяснение:
1. По повод възможността за възстановяване на разходите извършени във връзка с подготовката на проекта, като: обследване за ЕЕ, техническо обследване, изготвяне на архитектурен план с обяснителна записка и КСС и др. сходни, моля да уточните дали е необходимо обособяването на посочените разходи в самостоятелна дейност в т. 4 План за изпълнение/Дейности по проекта" от ФК? Ако - да, то с каква продължителност да бъде зададена дейността, например - 1 месец?
2. Моля да потвърдите условието всеки кандидат да приложи писмо за подкрепа от Министъра на образованието и науката, разписано на стр.12 от НК, както и да уточните дали има изискуем формат, в който същото да се представи или въпросното се предоставя в свободен текст/по преценка на кандидата?
3. Предвид предоставения от Ваша страна отговор на въпрос номер 8 относно допустимост на ДДС, моля да потвърдите, че в общия случай (,когато не попадат в приложното поле на тези, за които може да се упражни правото на данъчен кредит, съгл. ЗДДС, в т.ч. - изброените в НК-стр.25 изключения - оборудване/обзавеждане-втора употреба и т.н.), за съответните училища-кандидати, ДДС се явява невъзстановим в рамките на проекта и съответно - допустим разход по същия?
Предварително Ви благодаря за отговора.
ОТГОВОР:
1. Съгласно т. 11 „Дейности, допустими за финансиране“ от Поканата за участие в процедурата, допустими по процедурата и задължителни за включване в предложението за изпълнение на инвестиция са следните две дейности:
Дейност 1: Доставка и монтаж на оборудване и обзавеждане за изграждане на ЦВП в ПОО.
Дейност 2: Ремонт/основен ремонт, реконструкция, основно обновяване на сгради, помещения, работилници и лаборатории на училищна образователна среда, вкл. пристрояване, надстрояване и/или ново строителство за изграждане на ЦВП в ПОО.
В Приложение IX Указания на СНД за попълване на електронен формуляр за кандидатстване по процедурата към Поканата за участие, е посочено, че в секция 4. „План за изпълнение/Дейности по проекта“, в поле „Описание“ кандидатът следва да опише какво включва самата дейност и етапите за нейното изпълнение, в поле „Начин на изпълнение“ – да опише методите за изпълнение на съответната дейност, а в поле „Резултат“ – очакваните конкретни резултати от изпълнението на планираната дейност. Преценка на кандидата е в каква степен да детайлизира информацията за съответната дейност във формуляра за кандидатстване, включително по отношение подготвителните дейности и свързаните с тях разходи. 
Моля да имате предвид също, че в секция 7 „Бюджет (в лева) при попълване на бюджетни редове 1.1. Разходи за доставка и монтаж на оборудване/обзавеждане и 2.1. Разходи за СМР, след натискане на бутон „Детайли“ в падащото меню „Дейност“ следва да изберете дейността, за която се отнася разходът.
2. Съгласно т. 18. „Списък на документите, които се подават на етап кандидатстване“ от Поканата за участие в процедура, кандидатите следва да прикачат в секция 12. „Прикачени електронно подписани документи“ от Формуляра за кандидатстване в Информационната система за Механизма ИСУН 2020 Писмо за подкрепа от министъра на образованието и науката, с което се удостоверява професионалното/ите направление/я, в което/които училището предоставя обучение по професии от Списъка на професиите за ПОО, и за което/които в училището ще се изгради Център за високи постижения в ПОО за провеждане на обучение по професионална подготовка на ученици на високо ниво. Поканата за участие в процедурата не поставя изискване за конкретен формат на писмо.
3. При планиране на разходите на етап кандидатстване и при изпълнение на договора за финансиране на инвестицията по процедура „Изграждане на центрове за високи постижения в професионалното образование и обучение“ е необходимо кандидатът/ конкретния краен получател да спазва европейското и националното законодателство, регламентиращо режимите на облагане с данък добавена стойност. При определянето на ДДС като възстановим или като невъзстановим, е необходимо да се следват стъпките и спазят принципите, заложени в ДНФ № 3/2016 г. на Министерство на финансите, независимо че указанието е приложимо при изпълнение на проекти по оперативните програми за период 2014-2020. 

ВЪПРОС 15 от 20.06.2023 г. (постъпил чрез ИСУН 2020):
В Поканата за участие в процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост се казва че за всеки вид оборудване/обзавеждане, планирано в Остойностения списък с оборудването/обзавеждане, кандидатът задължително следва да докаже осъществени проучвания в интернет за цени на стоки от минимум два източника за доказване на планиран разход, които да удостоверяват съответствието на планираните разходи с пазарните цени за съответния вид доставка. Въпроса ми е следния. 
Ака машината/уреда, който предвиждаме да закупим е специфичен/индивидуален и се произвежда по поръчка и представим оферта от производител, то тогава необходимо ли е втора оферта от друг източник, защото такава няма как да представим. Достатътчно ли ще бъде, ако към офертата представим декларация, че офертата е от производител?
Благодаря!
ОТГОВОР:
Моля вижте отговора на въпрос 3. 

ВЪПРОС 16 от 21.06.2023 г. (постъпил чрез ИСУН 2020):
Уважаеми дами и господа,
Във връзка с обявената процедура и наличното на стр. 5 от НК:
„В случай, че в рамките на Дейност 2 кандидат предвижда строително-монтажни работи, изискващи издаването на разрешение за строеж съгласно Закона за устройство на територията (ЗУТ) и недвижимият имот е публична общинска/държавна собственост и не е предоставен за управление на съответното училище-кандидат, в предложението за изпълнение на инвестиция следва задължително да бъде включена като партньор съответната община-собственик/с права за управление на имота.“, моля да потвърдите/отхвърлите разбирането, че при наличие на кандидат – държавно училище, участващо в процедурата с проект за интервенции в сграда държавна собственост и притежаващо права за управление на сградата, обект на интервенция в ПИИ, не е необходимо сключването на партньорско споразумение със собственика на имота и фонда, респективно – не е наложително собственикът на същите да бъде включен като партньор по проекта?
Предварително Ви благодаря за отговора
ОТГОВОР:
Моля вижте отговора на въпрос 1, т. 1. 

ВЪПРОС 17 от 23.06.2023 г. (постъпил чрез ИСУН 2020):
Уважаеми дами и господа,
Във връзка с публикувана процедура BG-RRP-1.014 - "Изграждане на центрове за високи постижения в професионалното образование и обучение", по МВУ , молим за следните разяснения:
1.	Във връзка с необходимостта от сформиране на екип за управление на проекта в рамките на ПИИ, моля да потвърдите/отхвърлите разбирането, че разпоредбите на чл. 12, ал.1 от ПМС 157/7 юли 2022, касаещо засегнатите ведомства, изброени в същия, както и условието, че същите: „…могат да наемат лица на срочни трудови договори извън утвърдената численост на персонала“, е неотносимо по отношение на училищата - КП по настоящата Процедура, както и, че, съответно – училището-бенефициент може да наеме свой щатен персонал (от утвърдената си численост на персонала) за реализация на мерките по проекта, като възнагражденията му ще са допустими за финансиране по Процедурата?
2.	Във връзка с приложение „Annex_IX_Указания_ИСУН“ и наличната на стр. 12 информация относно попълването на секция 7 от ФК, моля да потвърдите/отхвърлите разбирането, че по отношение бюджетен ред 3.1 “Разходи за организация и управление“, че освен, че не е необходимо обвързване с дейност от секция „План за изпълнение“ към ФК, не е необходимо и въвеждане на каквито и да е индикатори от падащото меню в поле „Детайли“ за същия? Ако разбирането ни е грешно, моля да посочите с кои от приложимите по Процедурата индикатори следва да се обвърже бюджетен ред 3.1 “Разходи за организация и управление“?
Предварително Ви благодарим за отговора.
ОТГОВОР:
1. КП по чл. 3, ал. 1, т. 2 от ПМС 157/2022 могат да наемат лица на срочни трудови договори извън утвърдената численост на персонала, ако възнагражденията им са допустими за финансиране изцяло по Механизма за възстановяване и устойчивост, и договорите се сключват за срока на съответната дейност по инвестицията, доколкото КП попада в обхвата на ограниченията посочени в чл. 12, ал. 1 от ПМС 157/2022, а именно: „които са администрации на изпълнителната власт и администрации на органите по чл. 340 от Закона за съдебната власт“. Всяка администрация следва да се съобрази с приложимите към нея правила за наемане на персонал, за който е осигурено финансиране, определено по цели и размер, различно от собствения й бюджет.
2. Съгласно Указания на СНД за попълване на електронен формуляр за кандидатстване по процедурата (Приложение IX към Поканата):
„След като сте въвели стойностите на разходите, чрез натискане на бутон „Детайли“ за всеки един бюджетен ред трябва да се попълни информация от падащите менюта „Организация“, „Местонахождение (Място на изпълнение на проекта)“, „Дейност“ и „Индикатори“ (с изключение на бюджетен ред 3.1. Разходи за организация и управление (вкл. за информация, комуникация и публичност), за който кандидатът избира „Организация“ и „Местонахождение (Място на изпълнение на проекта)“)…
При попълване на поле „Детайли“ на бюджетен ред 3.1. Разходи за организация и управление (вкл. за информация, комуникация и публичност), кандидатът не следва да обвързва разхода с поле „Дейност“.“

ВЪПРОС 18 от 27.06.2023 г. (постъпил чрез ИСУН 2020):
Уважаеми дами и господа, 
Във връзка с обявена процедура BG-RRP-1.014, по МВУ, моля да потвърдите/отхвърлите разбирането,  че при определянето на ДДС като допустим разход по Процедурата (невъзстановим ДДС), съгласно посоченото в НК, стр.25, изискване: „Конкретният краен получател следва да посочи основанието от ЗДДС, на което определя ДДС за невъзстановим, и да декларира всяко свързано с това обстоятелство изменение.“,  КП следва да вземе предвид разпоредбите, заложени в ДНФ №3/23.12.2016 г. на Министерство на финансите, т. III “Общи условия“, подточка 12?
Предварително Ви благодаря за отговора.
ОТГОВОР:
Моля вижте отговора на въпрос 14, т. 3. 

ВЪПРОС 19 от 27.06.2023 г. (постъпил чрез ИСУН 2020):
Уважаеми дами и господа, 
Във връзка с обявена процедура BG-RRP-1.014, по МВУ, моля за следното разяснение:
В Насоките за кандидатстване, стр. 5, са посочени цитираните изисквания: „Административен капацитет: Екипът за изпълнение на предложението за изпълнение на инвестиция трябва да e съобразен със спецификата и обема на заложените дейности по предложението за изпълнение на инвестиция. Екипът за изпълнение трябва да включва минимум ръководител.“, както и: „Оперативен капацитет: кандидатът и партньорът (когато е приложимо) следва да има/т поне една година опит в управление/изпълнение на проекти и/или опит в изпълнение на дейности, подобни на тези, включени в предложението за изпълнение на инвестиции.“ .
1.	С оглед упоменатото, моля за разяснение, по какъв начин следва да се докаже изискуемият опит в рамките на административния и оперативен капацитет, при положение, че КП не разполага с кадри с опит, релевантен на спецификата на проекта, нито самото училище-кандидат – с една година опит в управление/изпълнение на проекти и/или опит в изпълнение на дейности, подобни на тези, включени в предложението за изпълнение на инвестиции“?
2.	Възможно ли е в този случай да се заложи получаването на външна експертиза (наемане на външна фирма с нужния опит, която да обезпечи дейностите по управление на проекта чрез свои подготвени експерти, респективно – да осигури по този начин гарантиране целесъобразното реализиране на ПИИ)? Към момента на подаване на ПИИ, посоченото ще е с декларативен характер (т.е.-ще се заяви намерение на КП за осигуряване на нужната експертиза, която, към момента на кандидатстване, не може да бъде доказана) – ще бъде ли същото възприето от СНД като допустимо с оглед покриване на критерия, заложен в НК?
3.	Възможно ли е оперативният капацитет да се доказва чрез изпълнени сходни дейности от вида – ремонти на училището, закупуване на специализирано оборудване и т.н. и/или участие в национални програми, насочени към училищата?
Предварително Ви благодаря за отговора.
ОТГОВОР:
1., 2. и 3. Съгласно Приложение IX „Указания на СНД за попълване на електронен формуляр за кандидатстване по процедурата“ към Поканата в поле „Административен, финансов и оперативен капацитет“ на секция 10. Допълнителна информация необходима за оценка на проектното предложение от Формуляра за кандидатстване, се изисква от кандидата да опише с какъв административен, финансов и оперативен капацитет разполага кандидатът и партньорът (когато е приложимо). 
По отношение на административния капацитет, кандидатът следва да опише от колко членове ще се състои екипът за изпълнение на проекта, какви позиции са предвидени да бъдат включени, отчитайки спецификата и обема на заложените дейности по предложението за изпълнение на инвестиция, като екипът за изпълнение трябва да включва минимум ръководител т.е. на етапа на кандидатстване се описва екипът за изпълнение на проекта като длъжности, като не се определят конкретни лица, които ще заемат съответните длъжности в процеса на изпълнение на инвестицията.
По отношение на оперативния капацитет, кандидатът следва да опише своя опит и опита на партньора (когато е приложимо) в управление/изпълнение на проекти и/или в изпълнение на дейности, подобни на тези, включени в предложението за изпълнение на инвестиции, с продължителност от поне една година, напр. опит в управление/изпълнение на проекти, финансирани със средства от общинския бюджет, националния бюджет, бюджета на ЕС или друга донорска програма и/или опит в изпълнение на дейности като ремонт/основен ремонт, реконструкция, основно обновяване на сгради, помещения, работилници и лаборатории на училищна образователна среда, вкл. пристрояване, надстрояване и/или ново строителство, както и закупуване, доставка и монтаж на оборудване/обзавеждане. 

